b'\n_START_ARTICLE_\nJo\xc5\xbeef Pollak\n_START_SECTION_\n\xc5\xbdivljenje\n_START_PARAGRAPH_\nPo zaklju\xc4\x8dku gimnazije je vstopil k fran\xc4\x8di\xc5\xa1kanom in 1896 prejel ma\xc5\xa1ni\xc5\xa1ko posve\xc4\x8denje ter si izbral redovno ime Engelbert. Leta 1907 je zapustil fran\xc4\x8di\xc5\xa1kanski red in deloval kot izseljenski duhovnik v Severni Ameriki. Po 17 letih delovanja se je pred drugo svetovno vojno vrnil v Evropo. Sedem let je nato \xc5\xbeivel doma v Tr\xc5\xbei\xc4\x8du, potem pa je od leta 1935 na Koro\xc5\xa1kem v \xc5\xa0t. Lip\xc5\xa1u v Podjuni deloval kot \xc5\xbeupnijski upravitelj. Tam si je prizadeval za \xc5\xa1irjenje slovenskega verskega tiska. Zaradi vse ve\xc4\x8dje anga\xc5\xbeiranosti za slovenski jezik v \xc4\x8dasu vzpona nacizma je pristal v zaporu, kjer je zbolel. Od tam so ga poslali v koncentracijsko tabori\xc5\xa1\xc4\x8de Oranienburg, kjer je 25. julija 1940 umrl. \xc5\xbdaro so poslali v \xc5\xa0t. Lip\xc5\xa1, kjer so ga pokopali na farnem pokopali\xc5\xa1\xc4\x8du.'